Putin AQShning sobiq davlat kotibi Genri Kissinjer bilan uchrashdi

Rossiya prezidenti Vladimir Putin Novo-Ogarevodagi qarorgohida AQShning sobiq davlat kotibi Genri Kissinjer bilan uchrashdi. Bu haqda davlat rahbarining matbuot kotibi Dmitriy Peskov ma’lum qildi, deya xabar beradi “Gazeta.ru”.

Peskov Putinning amerikalik sobiq arbob bilan uchrashuvini “ular o‘rtasidagi do‘stona aloqalarning davomi”, deb atadi.
AQSh prezidentining milliy xavfsizlik bo‘yicha sobiq maslahatchisi va sobiq davlat kotibi, 92 yoshli Kissinjer o‘z vaqtida AQSh va sobiq ittifoq munosabatlaridagi keskinlikni yumshatish tashabbuskori bo‘lgan. 1973-yilda tinchlik bo‘yicha Nobel mukofotini olgan.